
Zhrnutie

Obsahom tejto práce je vytvorenie dočasného a vlastného webového pracovného portálu na podporu projektu s názvom Výzkum integrovaného systému nakládání s odpadem a nových podpůrných nástrojů pro jeho zavedení v podmínkách České republiky.

V prvej časti práce je uvedený všeobecný popis fungovania výskumu a vývoja v Českej republike podporovaného z verejných prostriedkov a charakteristika významných organizácií podieľajúcich sa na správe verejných prostriedkov určených na výskum a vývoj.

Hlavnou časťou práce je popis tvorby dočasného a vlastného portálu, ktorý obsahuje analýzu, návrh a samotnú implementáciu portálov. Dočasný webový portál je vytvorený prostredníctvom redakčného systému a vlastný webový portál je vytvorený na webových platformách HTML, CSS, PHP a MySQL. Súčasťou práce je aj porovnanie jednotlivých spôsobov tvorby dočasného a vlastného webového portálu.

1 Úvod
Nakladanie s odpadmi v Českej republike už dávno prekonalo počiatočnú fázu zavádzania bežných technológií a spĺňania základných legislatívnych požiadaviek. V relatívne priaznivom prostredí z hľadiska správnej praxe nakladania s odpadom je hľadanie ďalších možností zlepšenia celého systému sústredené na materiálové a surovinové úspory a taktiež na efektívne šírenie informácií, relevantných príslušným subjektom. 
V súčasnej dobe prebieha výskum a vývoj integrovaného systému nakladania s odpadom v Českej republike kompatibilného s EU a tvorba návrhu nových nástrojov (informačné, organizačné, legislatívne, technologické, dobrovoľné) pre jeho implementáciu podporujúcu predchádzanie vzniku odpadov a zníženie mernej produkcie odpadov nezávisle na úrovni ekonomického rastu, vrátane jeho overenia v rámci výskumu a vývoja regionálneho integrovaného systému nakladania s odpadmi v pilotnom území. [1]
Témou tejto bakalárskej práce je popis návrhu a implementácie webového portálu na podporu integrovaného systému nakladania s odpadom. Nasledujúca, druhá kapitola, je venovaná popisu inštitúcií a organizácií, ktoré sa významne podieľajú na výskume a vývoji v Českej republike. V tretej kapitole sa venujem samotnej analýze a návrhu webového portálu. Táto časť obsahuje analýzu portálov iných projektov a podrobný návrh portálu pomocou diagramov a iných modelovacích nástrojov. V štvrtej kapitole je popísaná implementácia dočasného portálu pomocou redakčného systému a piata kapitola obsahuje popis implementácie už vlastného portálu. V tejto kapitole je uvedený popis technológií, ktoré som pri tvorbe vlastného portálu použil, ďalej popis migrácie dát z dočasného portálu na vlastný portál a porovnanie spôsobov tvorby jednotlivých portálov.
V práci uvádzam názvy a vlastné mená (napr. názvy dokumentov, vlastné mená organizácií atď.) v pôvodnom jazyku.
2 Výskum a vývoj

Výskum je systematická tvorivá práca rozširujúca poznanie, vrátane poznania človeka, kultúry a spoločnosti, a to metódami, ktoré umožňujú potvrdenie, doplnenie či vyvrátenie získaných poznatkov. Rozlišujeme dva základné typy výskumu a to výskum základný a výskum aplikovaný. Základný výskum zahŕňa experimentálne a teoretické práce vykonávané s cieľom získať znalosti o základoch či podstate pozorovaných javov, vysvetliť ich príčiny a možné dopady s využitím získaných poznatkov, bez úvah o ich konkrétnej aplikácii. Naproti tomu práce aplikovaného výskumu sú vykonávané s cieľom získania nových poznatkov zameraných na budúce využitie v praxi. Výsledky z tohto výskumu sú smerované k špecifickému a praktickému cieľu.

Vývoj je charakterizovaný ako systematické tvorivé využívanie poznatkov výskumu, alebo iných námetov k produkcii nových alebo zlepšených materiálov, výrobkov alebo zariadení, prípadne zavádzanie nových či zlepšených technológií, systémov a služieb. [2]
Táto kapitola je venovaná základnej charakteristike fungovania vývoja a výskumu v Českej republike a obsahuje popis jednotlivých inštitúcií, ktoré vývoj a výskum vykonávajú a riadia.
2.1 Výskum a vývoj v Českej republike

Základné platné legislatívne predpisy, týkajúce výskumu a vývoja v Českej republike, sú Zákon č. 341/2005 Sb., o veřejných výzkumných institucích, Zákon č. 342/2005 Sb., o změnách některých zákonů v souvislosti s přijetím zákona o veřejných výzkumných institucích a Zákon č. 130/2002 Sb., o podpoře výzkumu a vývoje z veřejných prostředků a o změně některých souvisejících zákonů (zákon o podpoře výzkumu a vývoje), v znení neskorších predpisov.

Národní politika výzkumu a vývoje České republiky na roky 2004 až 2008 bola schválená vládou Českej republiky uznesením zo dňa 7. januára 2004. Zároveň so schválením tohto dokumentu boli uložené aj úlohy ako príprava nadväzujúcich rezortných koncepcií výskumu a vývoja, rozpočtové zaistenie plnenia politiky a rezortných koncepcií, vyhodnotenie nepriamych nástrojov podpory výskumu a vývoja a príprava komplexného návrhu hodnotenia výsledkov a celkovej efektivity výskumu a vývoja.
V roku 2006 bola Národní politika výzkumu a vývoje aktualizovaná v súlade s cieľmi Národní inovační politiky schválenej vládou svojim uznesením zo dňa 7. júna 2005 a tiež v nadväznosti na zabezpečenie relevantných dokumentov EU pre oblasť výskumu a vývoja. V Národní inovační politice sú formulované štyri strategické ciele, ktorých úlohou je vhodne prepojiť oblasť výskumu a vývoja s inováciami. Sú to nasledujúce ciele: 

· Posilniť výskum a vývoj ako zdroj inovácií

· Vytvoriť funkčnú spoluprácu súkromného a verejného sektoru

· Zaistiť ľudské zdroje pre inovácie

· Zefektívniť výkon štátnej správy vo výskume, vývoji a inováciách [3]
Výskum a vývoj financovaný z verejných prostriedkov sa realizuje cez jednotlivé projekty výskumu a vývoja, ktoré sú súčasťou rôznych výskumných programov. Poskytovateľmi účelovej finančnej podpory z verejných prostriedkov sú správcovia príslušných kapitol štátneho rozpočtu. Sú nimi napr. Akademie věd České republiky, Grantová agentura České republiky, ústredné orgány štátnej správy alebo územné samosprávne celky. Návrh celkových výdajov štátneho rozpočtu na výskum a vývoj stanovuje vláda na základe návrhu Rady pro výzkum a vývoj. Štruktúru rozdelenia výdavkov stanovuje Rada pro výzkum a vývoj a rozposiela ju správcom rozpočtových kapitol, ktorí spracujú návrh rozdelenia výdajov na výskum a vývoj za svoju rozpočtovú kapitolu. Návrhy predkladajú správcovia rozpočtových kapitol Radě pro výzkum a vývoj, ktorá ich s nimi prejedná v dohodovacom jednaní. Výsledný návrh výdavkov štátneho rozpočtu na výskum a vývoj je po prejednaní vo vláde zapracovaný Ministerstvom financií do návrhu zákona o štátnom rozpočte v súlade s rozpočtovými pravidlami. [4]
2.1.1 Akademie věd České republiky

Akademie věd České republiky (ďalej len Akadémia) je organizácia združujúca vedecké ústavy v Českej republike zaoberajúca sa najmä základným výskumom. Vykonáva koncepčnú politiku vedy a výskumu, je začlenená do národných i medzinárodných výskumných programov, podporuje spoluprácu s aplikačnou sférou a rozvoj vzdelanosti a kultúry. Bola zriadená zákonom č.283/1992 Sb. ako český nástupca predchádzajúcej Československej akadémie vied. Je sústavou 54 verejných výskumných pracovísk. Hlavnou úlohou Akadémie a jej pracovísk je uskutočňovať základný výskum v širokom spektre prírodných, technických, humanitných a sociálnych vied. Tento výskum usiluje o rozvoj poznania na medzinárodnej úrovni, rešpektuje však pritom aktuálne potreby českej spoločnosti a domácej kultúry.

Najvyšším samosprávnym orgánom Akadémie vied je Akademický snem zložený z dvoch tretín zo zástupcov všetkých ústavov a z jednej tretiny z reprezentantov vysokých škôl, štátnej správy, podnikateľských kruhov a iných význačných osobností. Výkonným orgánom Akadémie je Akademická rada na čele s predsedom Akadémie vied. Vedecká rada sa zaoberá predovšetkým vednou politikou Akadémie.

Akadémia je financovaná predovšetkým zo štátneho rozpočtu. Financovanie vedeckej práce v Akadémii zodpovedá bežným medzinárodným štandardom. Okrem inštitucionálneho financovania výskumu sa stále výraznejšie uplatňuje financovanie účelové, uskutočňované formou riešenia vedeckých projektov a grantov vybraných vo verejnej súťaži. Akadémia ako prvá v republike zriadila vlastnú Grantovú agentúru, ktorá finančne podporuje vedecké projekty za účasti zahraničných pozorovateľov. Jednotlivé ústavy získavajú ďalšie finančné zdroje účasťou na domácich a zahraničných programoch. [5]
2.1.2 Grantová agentura České republiky

Grantová agentura České republiky (ďalej len GA ČR) bola ustanovená zákonom č. 300/1992 Sb. o státní podpoře výzkumu a vývoje ako nezávislá inštitúcia podporujúca základný výskum v Českej republike. Úlohou GA ČR je každoročne na základe verejnej súťaže vo výskume a vývoji udeliť granty najlepším projektom základného výskumu zo všetkých odborov vedy. Ďalšou úlohou agentúry je tiež kontrola priebehu riešení a plnení cieľov projektov za každý uplynulý rok a ohodnotenie dosiahnutých výsledkov projektov po ich skončení.

Granty alebo tiež účelové finančné prostriedky poskytuje GA ČR z kapitoly štátneho rozpočtu. Žiadostí o grant je ročne priemerne 2200, z nich približne jedna tretina grant získa. GA ČR poskytuje finančnú podporu na vedecké projekty v rámci tzv. programov štandardných projektov, doktorských projektov, postdoktorských projektov, ďalej v programe bilaterálnych projektov s medzinárodnou spoluprácou a nakoniec na projekty v rámci programu EUROCORES, ktoré organizuje Európska vedecká nadácia (European Science Foundation).

Predsedníctvo GA ČR schváli každý rok jej Grantový systém. V ňom sú uvedené nielen pravidlá, ktorými sa riadi verejná súťaž, ale aj všetky záležitosti, ktoré sa týkajú celého priebehu riešenia projektov a hodnotenia ich výsledkov.
Úloha GA ČR: 

· Príprava a vyhlásenie verejnej súťaže vo výskume a vývoji na podporu grantových projektov

· Posúdenie návrhov projektov odbornými poradnými orgánmi GA ČR a výber tých najlepších projektov k udeleniu grantu

· Udelenie grantov vybraným projektom v rámci finančných možností, tj. podľa výšky čiastky, ktorú pre daný rok GA ČR získa zo štátneho rozpočtu, a uzavretie zmluvy s uchádzačmi

· Kontrola priebehu riešení a plnení cieľov projektov za každý uplynulý rok na základe tzv. záverečných správ.

· Kontrola hospodárenia s finančnými prostriedkami pridelenými na riešenie projektov, tj. či sú míňané účelne a v súlade s príslušnými predpismi a požiadavkami

· Spolupráca so zahraničnými vedeckými orgánmi a inštitúciami, najmä členských štátov Európskeho spoločenstva

Ciele GA ČR:

· Usporiadanie verejnej súťaže vo výskume a vývoji tak, aby granty získali tie najlepšie vedecké návrhy a aby zverené prostriedky boli využité čo najúčelnejšie k prospechu českej vedy

· Poskytnutie takých podmienok pre žiadateľov o grant, aby mali čo najviac uľahčenú prácu s prípravou žiadostí a ďalšími požadovanými materiálmi.

· Podpora a rozširovanie medzinárodnej vedeckej spolupráce

· Zatraktívnenie vedeckej dráhy pre mladých a začínajúcich vedeckých pracovníkov

· Kontrola riešenia podporovaných projektov a využívania zverených prostriedkov s vedomím, že ide  o spoločný majetok celej českej vedeckej obce [6]
2.1.3 Rada pro výzkum a vývoj

Rada pro výzkum a vývoj (ďalej len Rada) je odborným a poradným orgánom vlády Českej republiky. Bola zriadená a jej činnosť je daná zákonom č.130/2002 Sb., o podpore výskumu a vývoja z verejných prostriedkov a o zmene niektorých súvisiacich zákonov, s účinnosťou od 1. júla 2002. Pôsobnosť rady:

· Spracováva dlhodobé základné smery a proporcie rozvoja výskumu a vývoja Českej republiky prostredníctvom svojich poradných orgánov, ktorými sú odborné komisie pre jednotlivé smery výskumu a vývoja

· Spracováva pravidelné ročné analýzy a hodnotenia stavu výskumu a vývoja v Českej republike a ich porovnanie so zahraničnými a predkladá ich vláde

· Spracováva návrh strednodobého výhľadu podpory výskumu a vývoja a navrhuje výšku celkových výdavkov na výskum a vývoj jednotlivých rozpočtových kapitol a ich rozdelenie

· Vypracováva stanoviská k materiálom predkladaným vláde za oblasť výskumu a vývoja

· Zabezpečuje jednania s poradnými orgánmi pre výskum a vývoj Európskych spoločenstiev a s radami pre vývoj a výskum jednotlivých členských štátov Európskych spoločenstiev a ďalších štátov

· Plní úlohu správcu a prevádzkovateľa informačného systému výskumu a vývoja a schvaľuje jeho prevádzkový poriadok

· Navrhuje vláde menovanie a odvolanie predsedu a ďalších členov predsedníctva Grantovej agentúry Českej republiky

· Zabezpečuje plnenie ďalších úloh stanovených zákonom o podpore výskumu a vývoja, inými zvláštnymi predpismi alebo uložených vládou

Orgány Rady sú predseda Rady a predsedníctvo Rady. Predseda Rady je člen vlády, ktorý zodpovedá vláde za činnosť Rady. Predsedu Rady menuje a odvoláva vláda na návrh predsedu vlády. Činnosť predsedu Rady:

· Zvoláva a riadi zasadanie Rady

· Informuje vládu o výsledku mimoriadneho zasadania Rady zvolaného na žiadosť vlády

· Predkladá vláde materiály schválené Radou k prerokovaniu

· Po prerokovaní v Rade menuje a odvoláva členov a predsedov poradných a pracovných orgánov Rady a schvaľuje štatúty a jednacie poriadky týchto orgánov

· Navrhuje vláde odmeny za výkon verejnej funkcie ostatných členov Rady

· Rozhoduje o účasti ďalších osôb, ktoré nie sú členmi Rady, na zasadaniach Rady a jednaniach predsedníctva Rady [4]
Predsedníctvo Rady tvorí predseda Rady a traja miestopredsedovia Rady. Predsedníctvo riadi činnosť Rady medzi jej zasadnutiami, pripravuje program zasadnutia Rady a koordinuje činnosť poradných a pracovných orgánov Rady.

Rada má 15 členov vrátane jej predsedu. Členstvo v Rade je verejnou funkciou, bez pracovnoprávneho pomeru k Českej republike.

Rada zriaďuje ako svoje poradné orgány odbornú komisiu pre vedy živej prírody, odbornú komisiu pre vedy neživej prírody a inžinierstva a odbornú komisiu pre spoločenské a humanitné vedy. Odborná komisia v oblasti svojej pôsobnosti pripravuje návrhy dlhodobých základných smerov a proporcií rozvoja výskumu a vývoja Českej republiky a z odborného hľadiska sa vyjadruje k materiálom pripravovaných Radou. Komisia má 5 až 12 členov. Jej činnosť riadi a zodpovedá za ňu predseda odbornej komisie, ktorý sa zúčastňuje zasadnutí Rady bez hlasovacieho práva. Činnosť odbornej komisie sa riadi jej štatútom a jednacím poriadkom. Odborná komisia je pracovným orgánom Rady a ustanovuje sa spravidla pre dlhodobé alebo trvalé úlohy.

Činnosť Rady zabezpečuje odbor výskumu, vývoja a inovácií Úradu vlády Českej republiky, ktorý plní úlohu sekretariátu Rady. Činnosť sekretariátu Rady:

· Zhromažďuje materiály a informácie potrebné pre činnosť Rady, jej poradných a pracovných orgánov a spracováva materiály pre zasadnutia Rady a jednania predsedníctva Rady podľa pokynov predsedu Rady a predsedníctva Rady

· Zodpovedá za prípravu materiálov pre zasadnutie Rady a jednanie predsedníctva Rady, za ich organizačné zabezpečenie a za zabezpečenie ďalších jednaní spojených s plnením úloh Rady

· Zaisťuje prevádzku informačného systému výskumu a vývoja v súlade so zákonom o podpore výskumu a vývoja, v súlade ďalšími zvláštnymi právnymi predpismi a s vládou schválenou koncepciou informačného systému výskumu a vývoja

· Zaisťuje evidenciu všetkých dokumentov súvisiacich s činnosťou Rady a ich spracovanie

· Pravidelne aktualizuje informácie o činnosti Rady a jej členoch zverejnené na internetovej stránke štátnej správy výskumu a vývoja Českej republiky. [4]
Významnou podporou pre výskum a vývoj v Českej republike je Informační systém výzkumu a vývoje (ďalej len IS VaV). Je to informačný systém verejnej správy zaisťujúci zhromažďovanie, spracovanie, poskytovanie a využívanie údajov o výskume a vývoji podporovanom z verejných prostriedkov. Ciele a obsah IS VaV, práva, povinnosti a postup pri odovzdaní, zaradení, spracovaní a poskytovaní údajov sú stanovené zákonom č. 130/2002 Sb., o podpore výskumu a vývoja z verejných prostriedkov a o zmene niektorých súvisiacich zákonov (zákon o podpore výskumu a vývoja) v znení neskorších predpisov, nariadením vlády č. 267/2002 Sb. o informačnom systéme výskumu a vývoja, zvláštnymi právnymi predpismi a Prevádzkovým poriadkom IS VaV. Správcom a prevádzkovateľom IS VaV je Rada pre výskum a vývoj. [4]
Štruktúra IS VaV:

· Centrální evidence projektů výzkumu a vývoje - CEP

· Centrální evidence výzkumných záměrů - CEZ

· Rejstřík informací o výsledcích - RIV

· Evidence veřejných soutěží ve výzkumu a vývoji – VES

2.1.4 Výskum a vývoj v rámci jednotlivých rezortov

Ako už bolo uvedené, poskytovateľmi účelovej finančnej podpory výskumu a vývoja z verejných prostriedkov sú správcovia príslušných kapitol štátneho rozpočtu. Preto sú poskytovateľmi aj ústredné orgány štátnej správy, teda napr. ministerstvá jednotlivých rezortov. 
Cieľom rezortného programu výskumu v pôsobnosti Ministerstva životního prostředí na roky 2007 až 2013 je zabezpečiť ochranu životného prostredia formou udržateľného využívania zdrojov založeného na skvalitňovaní vedomostí o vzájomnom pôsobení biosféry, ekosystémov a ľudských činností predovšetkým na území Českej republiky. Dôraz je kladený na predvídanie klimatických zmien, na nástroje a technológie na sledovanie, prevenciu a zmierňovanie environmentálnych tlakov a rizík vrátane zdravotných rizík, ako i na ochranu prirodzeného a umelého životného prostredia. [7]
Jedným z projektov v rámci uvedeného rezortného výskumu je projekt s identifikačným kódom SPII2F1/30/07 s názvom Výzkum integrovaného systému nakládání s odpady a nových podpůrných nástrojů pro jeho zavedení v podmínkách České republiky. Cieľom riešenia je predchádzať vzniku odpadov, znížiť merné produkcie odpadov nezávisle na úrovni ekonomického rastu. Projekt je koncipovaný na 6 etáp v celkovej dĺžke 48 mesiacov. Prínosy projektu v prvej etape riešenia sú zabezpečené hlavne zvýšením informovanosti v daných oblastiach odpadového hospodárstva a to vďaka naplánovanej analytickej, poradenskej a publikačnej činnosti.

V priebehu projektu bude použitý informačný nástroj plniaci tri základné funkcie: kooperatívne prostredie pre účely výskumnej úlohy, informačný portál, podporujúci samotný integrovaný systém a interaktívny nástroj, umožňujúci užívateľom podporu rozhodovania v danej oblasti. [1]
Webový portál na podporu výskumu integrovaného systému nakladania s odpadom, ktorého vytvorenie je predmetom tejto práce plní dve z týchto funkcií a to funkciu informačného portálu o samotnom projekte a funkciu kooperatívneho prostredia pre účely výskumnej úlohy. Posledná funkcia je predmetom inej práce.

3 Analýza a návrh portálu

Vznik softvéru je zložitý vývojový proces. Tak ako každý iný výrobok teda aj softvér prechádza svojím životným cyklom. Ten pozostáva z niekoľkých etáp ako sú analýza, návrh, implementácia, validácia a prevádzka. Táto kapitola je venovaná analýze a návrhu informačného webového portálu, ktorého vytvorenie je predmetom tejto práce.

Analýza je etapa nachádzajúca sa na samom začiatku životného cyklu väčšiny softvérových systémov. Predstavuje štúdium problému a je vykonaná predtým než sú uskutočnené akékoľvek konkrétne kroky smerujúce k jeho riešeniu. Jej úlohou je zhromaždiť všetky požiadavky na vyvíjaný systém, porozumieť systému a zostaviť jeho špecifikáciu.

Návrh softvérového systému je prechod od výsledkov analýzy k podkladom pre jeho programovanie. Cieľom návrhu je identifikovať základné jednotky a ich rozhranie. [8]
3.1 Analýza
Webový pracovný portál pre podporu integrovaného systému nakladania s odpadom má plniť dve základné funkcie. Poskytovať informácie o projekte pre vývoj integrovaného systému nakladania s odpadom a poskytnúť prostredie riešiteľskému tímu pre uľahčenie práce a lepšiu komunikáciu medzi jednotlivými členmi tímu. 
Pre správne pochopenie funkčnosti portálu a obsahu  poskytovaných informácií o projekte som vypracoval analýzu webových stránok niekoľkých projektov Institutu biostatistiky a analýz Lékařské a Přírodovědecké fakulty Masarykovej univerzity. Činnosť tejto inštitúcie je primárne zameraná na organizačné a odborné zaistenie rozsiahlych vedeckých projektov. Analyzovanými portálmi sú portály nasledovných projektov:
· Indikátory účinnosti EMS podle odvětví

· ARROW (Assessment and reference reports of Water Monitoring)
· Návrh komunikačního rámce s mezinárodními informačními systémy v ŽP
· Program mamografického screeningu

· HemoRec – Systém pro sběr dat hemofilických pacientů
· GIST

· FEED

3.1.1 Analýza portálov iných projektov

Portál o projekte Indikátory účinnosti EMS podle odvětví je web, ktorý obsahuje základné informácie o projekte a jeho cieľoch, harmonogram projektu, popisuje jednotlivé etapy projektu, poskytuje informácie o riešiteľskom tíme a kontaktné údaje riešiteľského tímu. Ďalej obsahuje tiež diskusné fórum, ktoré je avšak využité minimálne. Z hľadiska poskytovaných informácií o projekte sa jedná o veľmi kvalitný portál. [9]
Ďalší portál, ktorý som analyzoval, je portál venovaný projektu ARROW (Assessment and reference reports of Water Monitoring). Ide o projekt zaoberajúci sa sledovaním a hodnotením ekologického stavu vôd. Tento portál obsahuje veľmi málo základných informácií o projekte. Väčšina sekcií portálu je ešte len v príprave a teda web zatiaľ neplní svoju funkciu dostatočne. [10]
Tretím analyzovaným portálom je portál týkajúci sa projektu Návrh komunikačního rámce s mezinárodními informačními systémy v ŽP. Portál je rozdelený na dve hlavné časti a to na časť verejnú a neverejnú. Verejná časť obsahuje základné informácie o projekte a jeho riešiteľskom tíme. Ďalej sa venuje legislatíve Európskej Únie a legislatíve Českej republiky vzťahujúcej sa k projektu a prehľadu správ projektu v jednotlivých rokoch jeho riešenia. Neverejná časť slúži pre riešiteľský tím. [11]
Na portále oficiálnych stránok projektu s názvom Program mamografického screeningu je možné nájsť informácie a vysvetlenie čo vlastne mamografický screening je. Web rozdeľuje poskytované informácie pre dve skupiny užívateľov a to na informácie pre verejnosť a pre lekárov. V časti pre verejnosť sú pravidelne zverejňované aktuality týkajúce sa rakoviny prsníka a mamografického screeningu, ktoré sa objavili v českých médiách. Ďalej stránka poskytuje základné informácie o združení s názvom Asociace mamodiagnostiků České republiky (AMA-CZ) a tiež informácie o komisii odborníkov pre mamárnu diagnostiku (KOMD). Portál obsahuje kontaktné údaje pre všeobecné otázky návštevníkov portálu, poskytuje možnosť vyhľadávania, mapu screeningových centier v Českej republike a dokonca poskytuje aj on-line poradňu, kde odborníci odpovedajú na otázky užívateľov. [12]
Projekt HemoRec – Systém pro sběr dat hemofilických pacientů je projekt pre zber a analýzu dát o terapii pacientov s diagnózou hemofílie A a hemofílie B. Cieľom projektu vytvoriť databázu pre hodnotenie kvality liečebnej starostlivosti hemofilických pacientov. Ide o medzinárodný projekt stredoeurópskeho regiónu. Jedná sa o projekt s veľmi jednoduchým webom poskytujúcim len základné informácie o databáze. Ponúka možnosť stiahnutia formulárov pre zaradenie pacientov do databázy, ktoré sú vo viacerých jazykoch. Samotný web je však len v anglickom jazyku, čo je možné považovať za nedostatok, keďže ide o medzinárodný projekt. Ďalej obsahuje informácie o IBA (Institut biostatiky a analýz) a odkazy pre pomoc pre prácu s databázovým systémom. Bezproblémový chod webu len v prehliadači Internet 
Explorer považujem za veľký nedostatok. [13]
Veľmi podobným projektom je projekt GIST. Ide o klinický register, ktorý monitoruje epidemiológiu, liečbu a jej výsledky u pacientov s gastrointenstinálnym stromálnym nádorom v Českej republike a na Slovensku. Jeho informačný portál poskytuje základné informácie o projekte, definuje čo vlastne gastrointenstinálny stromálny nádor je a ponúka zoznam centier, ktoré sú zapojené do projektu v Českej republike a na Slovensku. Obsahuje tiež popis technológie databázového systému, odkazy na zdroje informácií a ponúka vstup do registru pre registrovaných užívateľov. Je dostupný v dvoch jazykových verziách a to anglickej a českej. [14]
Posledným portálom, ktorý som analyzoval je portál projektu FEED, ktorý sa zameriava na environmentálne a energetické problémy. Celý portál je iba v anglickom jazyku. Obsahuje základné informácie o projekte. Popisuje jednotlivé ciele projektu, výsledky projektu, partnerov projektu a poskytuje kontaktné údaje riešiteľov projektu. Poskytuje tiež možnosť stiahnutia niekoľkých súborov súvisiacich s projektom. [15] Pre väčšiu prehľadnosť analyzovaných portálov som vypracoval nasledovnú tabuľku:

	Portál projektu
	Vlastnosť
	Harmo-nogram projektu
	Popis etáp projektu
	Ciele projektu 
	Informácie o riešiteľskom tíme
	Možnosť vyhľadá-vania
	Diskusné fórum
	Viac jazykových verzií

	Indikátory účinnosti EMS podle odvětví

	Mezinárodní komunikační rámec

	Program mamografického screeningu

	FEED

Tabuľka 3.1: Prehľad vlastností analyzovaných portálov
([image: image51.jpg]


– obsahuje, [image: image52.jpg]


 – neobsahuje)
3.2 Návrh systému

Z analýzy uvedenej v predchádzajúcej podkapitole vyplynulo viacero poznatkov, ktoré som sa snažil uplatniť pri návrhu a tvorbe portálu, a ktoré sú uvedené v ďalších odsekoch tejto kapitoly. Pri analýze boli taktiež nájdené také prvky jednotlivých portálov, ktoré neboli dostatočne využívané, resp. boli zbytočné. Týmto prvkom som sa pri tvorbe môjho portálu vyhol.
Portál by teda mal obsahovať prehľadné grafické rozhranie s čo najjednoduchšou navigáciou. Bude sa skladať z dvoch vrstiev prístupnosti a to z vrstvy verejnej a neverejnej. Verejná bude obsahovať všetky potrebné informácie o projekte a bude prístupná všetkým návštevníkom portálu. Naopak vrstva neverejná bude slúžiť riešiteľskému tímu pre skvalitnenie práce na projekte a na komunikáciu medzi jednotlivými členmi riešiteľského tímu. Po prihlásení sa užívateľovi sprístupní užívateľské menu, ktoré bude rozširovať portál o možnosť nahrania súborov na server a o možnosť stiahnutia už nahraných súborov zo serveru. Ďalej bude portál obsahovať možnosť vyhľadávania. Po zadaní reťazca portál zobrazí články a časti textu, v ktorých sa daný reťazec nachádza. Portál bude obsahovať aj mapu webu, ktorá umožní užívateľovi vidieť celkovú štruktúru stránky pre lepšiu orientáciu sa na stránke.
Podrobný obsah jednotlivých vrstiev:

Verejná vrstva
· Hlavní menu

· O projektu – obsahuje základné informácie o projekte ako sú názov projektu, anotácie projektu, jeho ciele a etapy
· Výsledky – obsahuje výsledky jednotlivých etáp projektu
· Harmonogram – obsahuje grafický harmonogram jednotlivých etáp projektu
· Řešitelé – popis spoločností riešiacich daný projekt a životopisy jednotlivých riešiteľov
Neverejná vrstva:

· Uživatelské menu

· Vaše detaily – obsahuje základné údaje o užívateľovi a možnosť ich zmeny
· Upload a Download – možnosť nahrať na server súbory na stiahnutie pre ostatných členov riešiteľského tímu
3.2.1 Diagram dátových tokov

Diagram dátových tokov (ďalej len DFD) je modelovací nástroj umožňujúci zobraziť systém ako sieť procesov, ktoré transformujú určité vstupy na výstupy a posielajú si medzi sebou dáta. DFD týmto spôsobom podáva funkčne orientovaný pohľad na systém. Diagramy obsahujú štyri základné typy komponentov a to terminátori, procesy, dátové toky a pamäte. [8]
Z dôvodu prehľadnosti a lepšej orientácie v diagramoch je celý systém spravidla dekomponovaný na viacero vzájomne si odpovedajúcich DFD. Tieto diagramy majú svoju hierarchiu. V tejto hierarchii sa najvyššie nachádza kontextový diagram a za ním nasleduje systémový DFD.
3.2.1.1 Kontextový diagram

Kontextový diagram je špeciálnym prípadom DFD, ktorého hlavným účelom je zdôrazniť hranice medzi samotným systémom a vonkajším okolím. Zobrazuje dáta prechádzajúce cez rozhranie systému, či už dáta prúdiace z okolia do systému alebo dáta prúdiace z vnútra systému do okolia. Kontextový diagram vždy obsahuje jediný proces reprezentujúci celý systém. Externé entity sú pre prehľadnosť zobrazené viackrát. [8]

Obrázok 3.1: Kontextový diagram
3.2.1.2 Systémový diagram dátových tokov

Systémový DFD je tiež nazývaný ako DFD nultej úrovne. Delí celý systém na hlavné procesy. Každý proces na systémovom DFD je ďalej dekomponovaný na samostatnom DFD. Táto konštrukcia, kedy je proces na vyššej úrovni dekomponovaný na podprocesy, ktoré sú v samostatnom DFD, pokračuje až kým DFD najnižšej úrovne neobsahuje dostatočne jednoduché procesy, ktoré je možné popísať minišpecifikáciou. Znovu aj pri systémovom DFD sú tie isté terminátory zakreslené viackrát. [8]
Na tomto mieste treba podotknúť, že všetky dotazy, ktoré majú terminátori užívateľ a riešiteľ spoločné, sú vlastne dotazy na zobrazenie článkov uložených v databáze. Z tohto dôvodu proces výberu článku (1.3 výber článku) čerpá dáta z pamäte s názvom články.

Obrázok 3.2: Systémový diagram dátových tokov
3.2.2 Entitne relačný diagram
Entitne relačný diagram (ďalej len ERD) je najpoužívanejším nástrojom dátového modelovania. Zobrazuje nemenné atribúty a štruktúru dát a vyjadruje vzťahy, ktoré nie sú zachytené v procesných modeloch. Komponentmi ERD sú entitné a vzťahové množiny.

Každý prvok entitnej množiny je jednoznačným spôsobom identifikovateľný a je popísaný jedným alebo niekoľkými atribútmi. Jednotlivé entity sú navzájom prepojené vzťahmi, teda reláciami. Na ERD diagrame sú tiež vyjadrené arity relácií, teda počet objektov, ktoré sa zúčastňujú danej relácie. [8]
Na tomto mieste je potrebné uviesť, že nasledujúci ERD sú zobrazené aj entitné množiny, ktoré môžu slúžiť ako podklad pre ďalšie rozšírenie portálu. Toto rozšírenie však už nie je súčasťou tejto práce.
[image: image55.png]Spolupriernca
Riesitel Subor ic_spolupriemcy (PK)
id_riesitela PK) id_suboru  (PK) CEP [+ nazov_spaluprijiemcu
prihlasovacie_meno nahral | idriesitela  (FK) identiikacni_kod (PK) sidlo_spoluprierncu
heslo nazov_suboru ic_prijerncu |
e-mail 9 daum ic_spaluprijemcu (FK) |
ic_riesitela (FK) | Prilemca
ic_spoluriesitela (FK) prijal ic_priemey (PR)
kod_prograrnu | - nazey
cesky_nazav | sidio
— anglicky_nazav s
datumn_zahajenia_resenia | il
identifikacny_kod (PK) Clanok datum_ukoncenia_resenia -
ic_prediladatela (FK) id_clanku (PR hiavny_obar_resefiia -
druh_vysledku nazov_clanku vediajsi_abor_resenia EN s
nazov_originalny text_clanku ciele_riesenia_cesky nest Riesitel (CEF]
nazov_anglicky Ly nadpis_Cclarku ciele_riesenia_anglicky | iC_riesitela (PK)
rok_uplatnenia 7 url_clanku poskytovatel_podpory_vav | N e
rok_dodania ) hadnoterie_vysledkay oo
hlaviy_ohor_predmetu druh_sutaze |
anotacie_originaine | nakiady |riesi
ann:ame;es‘ww | naklady_z_ucelovych_projektay |
anatacie_anglic
ic_prediiadatela | prediozi Spoluriesitel (CEP)
o
| |, | ic_spoluriesitera (PR)
9 nazov
| [Predkladatel vysledku sidlo
| [ic_prediadatela (G}
[, | oy

+{ kod_organizacne]_jednotky
nazov_organizacnel_jednotky
nadradeny_rezort





Obrázok 3.3: Entitne relačný diagram
3.2.3 Zoznam udalostí

Podobne ako kontextový diagram aj zoznam udalostí ponúka vonkajší pohľad na systém. Nejedná sa však o grafický, ale o textový popis, ktorý obsahuje textový zoznam udalostí prebiehajúcich medzi systémom a externými entitami. Rozlišujeme tri typy udalostí. Sú to typ F (flow), typ T (temporal) a typ C (control). Udalosť typu F je tokovo orientovaná udalosť, ktorá je združená s niektorým dátovým tokom. Udalosť typu T je časová udalosť a nastáva v určitom časovom bode a udalosť typu C je riadiaca udalosť, ktorá je združená s niektorým riadiacim signálom systému. V prípade mnou navrhnutého systému sú použité len udalosti typu F a C. [8]
Zoznam udalostí:
Terminátor Užívateľ:

Užívateľ žiada o základné informácie o projekte (C)

Užívateľ žiada o výsledky projektu (C)

Užívateľ žiada o harmonogram (C)

Užívateľ žiada o informácie o riešiteľskom tíme (C)

Terminátor Riešiteľ:

Riešiteľ žiada o základné informácie o projekte (C)
Riešiteľ žiada o výsledky projektu (C)

Riešiteľ žiada o harmonogram (C)

Riešiteľ žiada o informácie o riešiteľskom tíme (C)

Riešiteľ nahráva súbor na server (F)

Riešiteľ mení svoje osobné údaje (F)

Riešiteľ žiada o stiahnutie súboru (C)

3.2.4 Dátový slovník

Dátový slovník (ďalej DD) je zoznam definícií dátových prvkov systému. Popisuje obsah dát v dátových tokoch a pamätiach na DFD, entity a ich atribúty na ERD. Pri tvorbe DD sa používajú špeciálne symboly taktiež nazývané operátory. Dátové položky, ktoré sú ťažko popísateľné pomocou operátorov, sú často popisované pomocou komentárov. [8]
Dátový slovník ERD:

riesitel 


= @ id_riesitela





+ prihlasovacie_meno





+ heslo





+ email

id_riesitela 


= { 0 - 9 }

prihlasovacie_meno 

= * ľubovoľný reťazec *

heslo



= * ľubovoľný reťazec *

e-mail



= * e-mailová adresa *

subor



= @ id_suboru





+ id_riesitela





+ nazov_suboru





+ datum_vlozenia_suboru

id_suboru


= { 0 – 9 }

id_riesitela


= { 0 – 9 }

nazov_suboru


= * ľubovoľný reťazec *

datum



= * dátum vloženia súboru *

clanok



= @ id_clanku





+ nazov_clanku





+ text_clanku





+ nadpis_clanku





+ url_clanku

id_clanku


= { 0 – 9 }

nazov_clanku


= * ľubovoľný reťazec *

text_clanku


= * text samotného článku *

nadpis_clanku

= * ľubovoľný reťazec *

url_clanku


= * ľubovoľný reťazec *

4 Implementácia dočasného portálu
Z dôvodu potreby rýchleho poskytnutia informácií o danom projekte bolo najskôr potrebné vytvoriť len dočasný informačný webový portál pomocou redakčného systému. Až po sprevádzkovaní dočasného portálu som začal pracovať na vlastnom webovom portále. Táto kapitola obsahuje definíciu pojmu redakčný systém, základné informácie o použitom redakčnom systéme a popisuje jeho inštaláciu a prácu s ním.

4.1 Definícia redakčného systému

Redakčný systém predstavuje aplikáciu, ktorá spravuje dáta a informácie rôzneho charakteru a obsahu a zároveň sa stará aj o ich efektívne využitie a zobrazenie na niektorom z predpripravených výstupov. V prípade webového redakčného systému je za hlavný výstup považovaná internetová služba World Wide Web. Tá je prístupná každému užívateľovi cez prostredie webového prehliadača.

V praxi to znamená, že redakčné systémy majú vstupné a výstupné rozhranie, pričom vstupné rozhranie tzv. back-end slúži pre vkladanie dát a výstupné tzv. 
front-end pre ich prezentáciu. Prezentácia dát je zaistená automaticky podľa nastavení systému. [16]
4.2 Redakčný systém Joomla
Pre vytvorenie dočasného webového portálu mi bol určený CMS (Content Management System) Joomla, konkrétne verzia 1.0.13. Ide o veľmi populárny open source redakčný systém určený pre vytváranie webových stránok a aplikácií, ktorý je dostupný pre každého. Je používaný na celom svete pre tvorbu všetkých druhov webových aplikácií. Je dvojnásobným víťazom ceny o najlepší PHP open source software na správu obsahu webových aplikácií (Best PHP Open Source Content Management System). Má veľmi veľkú komunitu vývojárov a užívateľov. Joomla podporuje, indexáciu stránok , verzie stránok pre tlač, zobrazovanie noviniek, blogy, diskusné fóra, hlasovanie, kalendár, vyhľadávanie v rámci webového serveru, viacjazyčné verzie stránok a mnoho ďalších vymožeností. 
Tento redakčný systém je distribuovaný v pomerne jednoduchej variante, ktorá umožní jej inštaláciu a vkladanie obsahu. Pomocou rozšírení nazvaných komponenty a moduly je možné do redakčného systému Joomla pridávať ďalšie funkcie. Medzi rozšírenia patria napríklad komponenty pre vytvorenie internetového obchodu, diskusného fóra alebo jednoduchej hry. Tento model dáva priestor nezávislým vývojárom, ktorí môžu vyvíjať svoje vlastné produkty. Jednou z hlavných výhod redakčných systémov je, že tvorca stránky sa nemusí starať o vzhľad a celkovú koncepciu stránky. O to sa starajú tzv. šablóny, ktoré sú určitými predpismi vzhľadu stránky. Joomla ponúka k stiahnutiu stovky šablón vzhľadu a ďalšie je možné získať za príslušný poplatok. Je možné aj vytvorenie vlastných šablón. [17], [18], [19]
4.3 Inštalácia redakčného systému

Pre správny chod redakčného systému Joomla je potrebné, aby hostiteľský server, na ktorom bude prevádzkovaný podporoval dve základné serverové aplikácie a to webový server APACHE a databázový server MySQL. Server musí taktiež podporovať prácu s PHP. Po uistení sa, že server, na ktorom má byť stránka sprevádzkovaná spĺňa požiadavky tohto redakčného systému som stiahol príslušnú verziu. Pre zoznámenie sa s daným softvérom som vytvoril celý web najskôr na skúšobnom serveri a až po jeho dokončení som ho preniesol na cieľový server, na ktorom je portál realizovaný. Po skopírovaní softvéru na ftp server do koreňového adresára webového hostiteľa som vytvoril databázu. Na spustenie inštalácie stačilo do webového prehliadača zadať adresu stránky a potom cez prostredie prehliadača vykonať samotnú inštaláciou. V nej bolo potrebné nastaviť práva niektorých súborov a adresárov tak, aby s nimi mohol systém pracovať. Po úspešnej inštalácii moja stránka obsahovala implicitnú šablónu a po prihlásení sa do administrátorskej časti webu mi redakčný systém ponúkol veľmi jednoduchý a intuitívny systém pre vkladanie a manipuláciu s obsahom stránky.

4.4 Implementácia

Následne bolo potrebné do systému zaviesť český jazyk, aby niektoré prednastavené prvky systému boli v správnom formáte. Ako príklad je možné uviesť formát zobrazovania dátumu. Implicitná šablóna vzhľadu nebola tematicky vyhovujúca a preto som vybral inú, ktorá podľa môjho názoru viac súvisela s témou životného prostredia. Po niekoľkých menších úpravách som začal stránku napĺňať obsahom. Práca s týmto redakčným systémom je naozaj veľmi jednoduchá a intuitívna. Po naplnení stránky základným obsahom a umiestnením jednotlivých komponentov ako vyhľadávanie a prihlasovanie užívateľov, ktoré už základná verzia systému obsahovala bolo potrebné stránku rozšíriť o možnosť nahrávania súborov na server a o možnosť sťahovania súborov zo serveru. Po vyskúšaní viacerých komponentov som sa rozhodol pre komponent Remository, ktorý najlepšie spĺňa požiadavky pre portál. Po finálnych úpravách som použil komponent JoomlaCloner, ktorý celý web exportoval do jedného súboru. Pomocou neho som preniesol celý portál zo skúšobného serveru na server určený pre samotný portál.
5 Implementácia vlastného portálu

5.1 Použité technológie

Obsahom tejto podkapitoly je zoznámenie sa s technológiami pre tvorbu webových aplikácií, ktoré som použil pri tvorbe informačného webového portálu.

5.1.1 HTML

HTML (Hypertext Markup Language) je pravdepodobne najrozšírenejšou technológiou pre tvorbu stránok v systéme World Wide Web, ktorá umožňuje publikáciu dokumentov na Internete. Jazyk je aplikáciou univerzálneho značkovacieho jazyka SGML (Standard Generalized Markup Language), ktorý umožňuje vytváranie odvodených značkovacích jazykov pomocou DTD (Document Type Definition) dokumentov. Tieto dokumenty obsahujú popis značiek používaných daným jazykom. HTML používa párové a nepárové značky. Tie určujú význam obsiahnutého textu. Časť dokumentu tvorená otvárajúcou značkou, ľubovoľným obsahom a zodpovedajúcou ukončovacou značkou tvorí tzv. element dokumentu. Súčasťou obsahu elementu môžu byť ďalšie vnorené elementy. Atribúty značiek sú doplňujúce informácie, ktoré upresňujú vlastnosti elementu. HTML dokument je textový súbor a môže byť napísaný v ľubovoľnom textovom editore. Medzi základné vlastnosti jazyka HTML patrí jednoduchosť, dostupnosť a nezávislosť na platforme. [20], [21]
5.1.2 CSS

Jazyk CSS (Cascading Style Sheet) je nadstavbou jazyka HTML. Jazyk bol navrhnutý štandardizačnou organizáciou W3C. Hlavným zmyslom zavedenia tohto jazyka je umožniť návrhárom oddeliť vzhľad dokumentu od jeho štruktúry a obsahu. Pôvodne to mal umožňovať už jazyk HTML, ale v dôsledku nedostatočných štandardov a konkurenčného boja výrobcov prehliadačov sa vyvinul inak. Podľa jazyka HTML teda definujeme obsah a štruktúru dokumentov a pomocou jazyka CSS vzhľad dokumentov (písmo, farby, pozadie atd.). Ďalšími výhodami CSS oproti HTML sú rozsiahlejšie možnosti formátovania, možnosť jednotného vzhľadu viacerých dokumentov, jednoduchá tvorba alternatívneho vzhľadu,  menšia veľkosť výsledného kódu a následná lepšia orientácia v ňom. [20]
5.1.3 JavaScript

JavaScript je skriptovací programovací jazyk, ktorý sa používa pre tvorbu internetových stránok. Je možné ho zapisovať priamo do HTML kódu, čo je jeho veľkou výhodou. Ide o multiplatformový objektovo orientovaný skriptovací jazyk. Syntax jazyka je podobná ako u jazykov Java alebo C. JavaScript je tzv. klientský skriptovací jazyk. To znamená, že program sa odosiela so stránkou na klienta do prehliadača a až tam je vykonaný. Preto má jazyk JavaScript veľa obmedzení. Funguje iba v prehliadači, nevie pristupovať ku žiadnym súborom a nevie žiadne dáta ukladať. [20]
5.1.4 PHP

PHP (PHP: Hypertext Preprocessor, pôvodne však Personal Home Page) je skriptovací programovací jazyk, určený predovšetkým pre programovanie dynamických webových stránok. Ide o tzv. serverový skriptovací jazyk, čo znamená že skripty sú vykonávané na strane serveru a k užívateľovi je prenesený až výsledok ich činnosti. Syntax jazyka kombinuje niekoľko programovacích jazykov ako Pascal, C, Perl a Java. Najčastejšie sa začleňuje priamo do štruktúry jazyka HTML medzi špeciálne značky. Celý kód mimo týchto značiek je považovaný za HTML kód a je odosielaný na výstup. Tento princíp umožňuje ľubovoľné striedanie HTML kódu s kódom PHP skriptu. Táto možnosť však značne znižuje prehľadnosť výsledného zdrojového kódu. PHP je nezávislý na platforme a skripty fungujú bez úprav na rôznych operačných systémoch. Obsahuje rozsiahle knižnice funkcií pre spracovanie textu, grafiky a prácu so súbormi. Bez problémov spolupracuje s väčšinou databázových serverov. [22], [23]
5.1.5 MySQL

MySQL je relačný databázový server typu DBMN (Database Management System) vhodný pre použitie vo webových aplikáciách. Je to populárny open source (t.z., že jeho zdrojový kód je možné voľne šíriť) databázový server, ktorý podporuje viacero platforiem a je implementovaný vo viacerých programovacích jazykoch. Oproti veľkým konkurenčným systémom má len obmedzené množstvo funkcií, ale tento nedostatok nahrádza malou náročnosťou na zdroje počítača a rýchlosťou niektorých operácií. MySQL server je viacužívateľský, zabezpečuje teda rýchly prístup niekoľkých užívateľov súčasne a kontroluje, či má užívateľ práva k danej databáze pristupovať. Komunikácia s MySQL prebieha pomocou jazyka SQL (Structured Query Language). Podobne ako v ostatných SQL databázach sa jedná o dialekt tohto jazyka s niektorými rozšíreniami. Dáta môžeme pomocou dotazov do  databáz ukladať, získavať z nich, upravovať a triediť. MySQL má veľkú podporu v PHP. [23], [24]
5.2 Porovnanie spôsobov tvorby portálu

Obidva spôsoby, ktorými som vytváral webový portál, majú svoje klady a zápory. V tejto podkapitole porovnávam a hodnotím jednotlivé spôsoby.
5.2.1  Tvorba portálu prostredníctvom redakčného systému

Tvorba webových aplikácií prostredníctvom redakčného systému ma veľmi zaujala svojou jednoduchosťou a nízkou časovou náročnosťou. Pri tomto spôsobe tvorca webovej aplikácie nemusí mať takmer žiadne vedomosti o tvorbe webu a dokáže vytvoriť aj zložitú a dobre fungujúcu webovú aplikáciu. Nepotrebuje ovládať žiadny z programovacích jazykov. Tvorba webu je takmer komplexne zabezpečené redakčným systémom.

Úlohou tvorcu je len vybratie vzhľadu stránky, ktorých je veľké množstvo voľne dostupných, naplnenie stránky obsahom a začlenenie komponentov do stránky. Práca s redakčným systémom je naozaj intuitívna a zručný užívateľ ovláda jeho základné funkcie už po niekoľkých minútach práce.

Samozrejme tvorba webu pomocou redakčného systému má oproti tvorbe formou písania kódu niekoľko nevýhod. Ako hlavnú nevýhodu je možné uviesť obmedzenia v rámci jednotlivých šablón. Napríklad problematické je ak užívateľ chce niektorý komponent začleniť mimo prednastavené pozície šablóny. Za ďalšiu nevýhodu je možné považovať nároky na databázu. Už pri základnej inštalácii si systém vytvorí v databáze približne 60 tabuliek, pričom väčšinu z nich pri jednoduchých stránkach vôbec nevyužíva.

5.2.2 Tvorba portálu písaním kódu

Samozrejme aj spôsob tvorby webu písaním kódu má svoje klady a zápory. Za jeho hlavnú výhodu je možné považovať to, že tvorca má neobmedzené možnosti týkajúce sa pozíciovania jednotlivých častí a prvkov stránky. Ďalšou výhodou je menšia náročnosť na databázu. Pri tvorbe portálu som si vystačil len s tromi tabuľkami.
Za nevýhodu je možné považovať väčšie nároky na znalosti tvorcu ohľadom tvorby webových aplikácií a časová náročnosť na ich tvorbu.

5.3 Databáza

Takmer všetky dáta, ktoré sú zobrazované na stránke v jej obsahovej časti, sú uložené v databáze. Celá databáza pozostáva len z troch tabuliek. V prvej tabuľke sú uchované dáta o riešiteľoch daného projektu. Atribúty tejto tabuľky sú identifikátor id, ďalej login, heslo a email. Ďalšou tabuľkou je tabuľka súborov. Obsahuje atribúty id, id_riesitela, nazov_suboru, a datum. Poslednou tabuľkou je tabuľka pre samotné články, ktoré sú zobrazované v hlavnej časti grafického rozhrania stránky. Atribúty tejto tabuľky sú id, nazov_clanku, text_clanku, nadpis_clanku a url_clanku.

Vytvorenie týchto tabuliek som vykonal prostredníctvom skriptu databaza.sql, ktorého obsah je v prílohe B. Pripojenie k databáze je prevádzané pomocou funkcie databaza. Táto funkcia sa nachádza v súbore funkcie.php.

5.4 Grafické rozhranie

Celý portál má jednotné grafické užívateľské rozhranie. Toto rozhranie je veľmi jednoduché, pozostáva z dvoch hlavných častí a to z navigačného menu a z hlavnej obsahovej časti. Užívateľ si v prehľadnom menu vyberie, ktoré informácie chce vidieť a v obsahovej časti sa mu zobrazí obsah príslušného článku. Toto rozhranie je realizované viacerými funkciami nachádzajúcimi sa v súbore funkcie.php, ktorý sa nachádza na CD médiu priloženom k tejto bakalárskej práci. Niektoré funkcie využívajú ďalšie funkcie, ktoré sú taktiež deklarované v tomto súbore. Celé grafické rozhranie je generované štyrmi základnými funkciami nazvanými hlavicka, menu, ktoryClanok a paticka. Už názvy týchto funkcií intuitívne napovedajú čo konkrétne ktorá funkcia zabezpečuje.

Popis hlavných funkcií generujúcich grafické užívateľské prostredie: 

hlavicka():
· vygeneruje hlavičku stránky obsahujúcu názov a logo projektu

· funkcia je bez parametrov
menu():
· vygeneruje menu príslušnej stránky

· parameter: názov stránky, ktorej menu generuje

ktoryClanok():
· vygeneruje článok, ktorý si užívateľ vybral v menu

· parametre: názov stránky, ktorej článok zobrazuje a už existujúca relácia pripojenia k databáze

paticka():
· vygeneruje pätičku stránky s odkazom na mapu portálu
Ako ďalšie funkcie, ktoré sa podieľajú na generovaní grafického rozhrania možno spomenúť:

uzivatelskeMenu():
· funkciu menu() obohatí o položky prihláseného riešiteľa

search():
· rozšíri menu o možnosť vyhľadávania
prihlasenie():
· vygeneruje prihlasovací formulár, v prípade prihlásenia zobrazí meno prihláseného užívateľa a možnosť odhlásenia
5.4.1 Nároky na vybavenie užívateľa

Webový portál nekladie na softvérové vybavenie užívateľa žiadne špeciálne nároky. Je potrebný len webový prehliadač. Portál funguje bezchybne a je otestovaný v troch najrozšírenejších prehliadačoch a to Internet Explorer 7.0, Opera 9.26 a Mozilla Firefox 3.0.4. Jedinou podmienkou pre správne zobrazovanie grafického rozhrania je povolenie CSS štýlov vo webovom prehliadači.

5.5 Migrácia dát
Vzhľadom na to, že vlastný portál integrovaného systému nakladania s odpadom mal nahradiť už prevádzkovaný dočasný portál, bolo potrebné zabezpečiť migráciu dát z dočasného portálu na nový vlastný portál. Vo svojej podstate sa jednalo o prenos databáz. Všetko, čo sa týka práce s databázou, som vykonal pomocou aplikácie phpMyAdmin.

Keďže štruktúra tabuliek databázy vlastného portálu bola odlišná od štruktúry tabuliek vytvorených redakčným systémom, jednalo sa vlastne o prenos obsahu jednotlivých tabuliek. Najskôr bolo potrebné do už existujúcej databázy dočasného portálu vytvoriť tabuľky nového portálu a do týchto tabuliek prekopírovať príslušné dáta. Vzhľadom na to, že počas prevádzky dočasného portálu nedošlo k registrácii žiadneho člena riešiteľského týmu a teda ani k nahraniu žiadnych nových súborov na server, spočívala celá migrácia dát v prenose obsahu jednotlivých článkov zobrazovaných na dočasnom portále.
5.6 Dodržané štandardy

Pri tvorbe webových stránok je potrebné okrem iného zohľadniť aj špecifické skupiny užívateľov s odlišnými požiadavkami na spôsob ovládania, respektíve na užívateľské rozhranie. Ide väčšinou o zrakovo a sluchovo postihnutých, prípadne o užívateľov so zníženou pohyblivosťou rúk alebo poruchami sústredenia. Títo užívatelia využívajú pomocné technológie, napríklad hlasové výstupy a braillovské riadky, ktoré im informácie z webových stránok sprostredkovávajú. Aby tieto technológie fungovali správne a výstup stránky podali v správnom formáte, je potrebné aby spĺňali kritériá prístupného webu. Správne prístupný web slúži tiež užívateľom využívajúcim menej obvyklé zobrazovacie zariadenia, operačné systémy alebo softvérové vybavenie. Pravidlá pre tvorbu prístupného webu sú dostupné napríklad na webových stránkach archívu bývalého Ministerstva informatiky Českej republiky. Pri tvorbe Informačného portálu som sa riadil týmito pravidlami. Portál by teda mal vyhovovať všetkým užívateľom internetu. [25]
Taktiež som dodržal štandard stanovený konzorciom World Wide Web Consorcium (W3C).

6 Záver
Cieľom tejto bakalárskej práce bolo vytvorenie dočasného a vlastného webového pracovného portálu na podporu projektu s názvom Výzkum integrovaného systému nakládání s odpady a nových podpůrných nástrojů pro jeho zavedení v podmínkách České republiky. V zmysle zadania práce bolo potrebné vytvoriť dočasný webový portál prostredníctvom CMS (Content Management System) a po jeho sprevádzkovaní vytvoriť vlastný webový portál prostredníctvom webových technológií formou písania kódu. Samotnému vytvoreniu dočasného a vlastného portálu predchádzala analýza webových portálov iných projektov. Na základe vykonanej analýzy a získaných poznatkov som vytvoril návrh systému, ktorý bol východiskom pre tvorbu jednotlivých portálov. Podľa môjho názoru, mnou vytvorený webový portál na podporu výskumu integrovaného systému nakladania s odpadom spĺňa všetky požadované vlastnosti a plní všetky požadované funkcie. Prínosom portálu bude predovšetkým významná podpora a zlepšenie informovanosti o danom projekte. Je teda informačným portálom avšak zároveň poskytuje kooperatívne prostredie pre riešiteľský tým na uľahčenie jeho práce pri riešení projektu.

V budúcnosti je možné portál rozšíriť o viacero funkcií. Za vhodné pokladám napríklad rozšírenie o možnosť generovania údajov o danom projekte zadávaných do centrálnej evidencie projektov výskumu a vývoja a tiež do registra informácií o projektoch v potrebnom formáte. Podklady pre toto rozšírenie sú zahrnuté v entitne relačnom diagrame návrhu webového portálu. Za ďalšie vhodné rozšírenie je možné považovať podporu viacerých jazykových mutácií portálu. Dúfam, že v prípade ďalšieho rozširovania a skvalitňovania mnou vytvoreného portálu budem mať možnosť sa na tom podieľať.

Príloha A:
CD médium
K bakalárskej práci je priložené CD médium, ktoré obsahuje nasledujúce dáta:
· Bakalárska práca v elektronickej podobe vo formátoch DOC a PDF (adresár text_prace)
· Zdrojové kódy vlastného webového portálu (adresár web)
· Skript pre vytvorenie tabuliek databázy (adresár databaza)
Príloha B:
skript pre vytvorenie
tabuliek databázy
CREATE TABLE `int_sys_clanky` (

  `id` int(11) NOT NULL auto_increment,

  `nazov` varchar(20) NOT NULL,

  `clanok` text NOT NULL,

  `nadpis` varchar(80) NOT NULL,

  `url` varchar(30) NOT NULL,

  PRIMARY KEY  (`id`)

);

CREATE TABLE `int_sys_subory` (

  `id` int(11) NOT NULL auto_increment,

  `subor` varchar(30) NOT NULL,

  `uzivatel` int(11) NOT NULL,

  `datum` date NOT NULL,

  PRIMARY KEY  (`id`)

);

CREATE TABLE `int_sys_uzivatelia` (

  `id` int(11) NOT NULL auto_increment,

  `login` tinytext NOT NULL,

  `heslo` varchar(32) NOT NULL,

  `email` varchar(30) default NULL,

  `prava` int(11) NOT NULL default '0',

  PRIMARY KEY  (`id`)

);
Príloha C:
Grafické rozhrania

Obrázok C.1: Grafické rozhranie dočasného portálu

Obrázok C.2: Grafické rozhranie vlastného portálu

Príloha D:
Informácie o projekte
Název projektu

Výzkum integrovaného systému nakládání s odpady a nových podpůrných nástrojů pro jeho zavedení v podmínkách České republiky.

Anotace projektu

Výzkum a vývoj integrovaného systému nakládání s odpady v České republice kompatibilního s EU a vytvoření návrhu nových nástrojů (informační, organizační, legislativní, technologické, dobrovolné,) pro jeho zavedení podporující předcházení vzniku odpadů a snížení měrné produkce odpadů nezávisle na úrovni ekonomického růstu, včetně jeho ověření v rámci výzkumu a vývoje regionálního integrovaného systému nakládání s odpady v pilotním území.

Základní cíle

V překládaném projektu budou plněny následující základní cíle RPV MŽP (komplexní cíle a indikátory plnění RPV MŽP, viz http://www.env.cz v části Politika a nástroje ochrany ŽP/Výzkum a vývoj):

1. Podpořit opatření na řešení změny klimatu a snižování emisí skleníkových plynů.

2. Snížit zátěž prostředí a populace toxickými kovy a organickými polutanty.

3. Navrhnout opatření pro podporu udržitelného užívání zdrojů.

4. Doporučit postupy ke zkvalitnění nakládání s odpady.

5. Podpořit zvýšení podílu OZE na 6% do roku 2010 a vytvořit podmínky pro jeho další zvyšování po tomto datu.

6. Zajistit kvalitu a množství informací z oblasti ochrany životního prostředí.

7. Podpořit plnění Strategie udržitelného rozvoje.

Tyto základní cíle budou plněny následujícím způsobem v rámci navržených výstupů projektu:

Ad 1) Návrhem opatření na omezení skládkovaného biologicky rozložitelného odpadu (BRO) jsou omezeny i emise metanu.

Ad 2) Návrhem opatření na omezení zátěže prostředí odpady z autovraků, elektroodpady a živnostenskými odpady a emisemi regulovaných látek.

Ad 3) Navržením opatření na omezení produkce odpadů z materiálů nebo výrobků, k jejichž výrobě jsou nutné neobnovitelné zdroje.
Ad 4) Navržením opatření na zvýšení podílu recyklace odpadů a snížení produkce odpadů.

Ad 5) Navržením opatření na zvýšení podílu BRO (případně některých dalších typů odpadů) na tuzemské spotřebě primárních energetických zdrojů.

Ad 6) Vytvořením aplikačního webového informačního systému, který tuto kvalitu a množství informací z oblasti ochrany životního prostředí zvýší.

Ad 7) Plněním cílů Environmentálního pilíře: ochrana přírody, životního prostředí, přírodních zdrojů a krajiny, environmentální limity.

Hlavní cíl

Předcházet vzniku odpadů, snížit měrné produkce odpadů nezávisle na úrovni ekonomického růstu.

Dílčí cíle

1. Zpracování přehledu současného stavu odpadového hospodářství (OH) v ČR, EU a OECD.

2. Srovnání efektivnosti různých systémů pro nakládání s odpady, obaly a výrobky po ukončení jejich životnosti.

3. Rozšířit stávající soustavu indikátorů POH o indikátory pro sledování efektivnosti jednotlivých prvků sběru, svozu a nakládání s odpady, systém monitorování a vyhodnocování.

4. Navrhnout nástroje (informační, legislativní, ekonomické, technické a dobrovolné) pro předcházení vzniku odpadů a zvýšení efektivnosti odpadového hospodářství tak, aby byla snížena měrná produkce odpadů nezávisle na úrovni ekonomického růstu, a tak aby došlo ke zlepšení situace zejména v oblasti:

· předcházení vzniku odpadů z obalů, tj. zpracování návrhu možných způsobů řešení, zejména z pohledu „celoživotního cyklu nakládání“, vytvoření návrhu nástrojů řízení směřujících k významnému snížení měrné produkce odpadů z obalů.

· nakládání s autovraky, tj. zpracování návrhu možných způsobů řešení, zejména zabezpečení vysokého využití autovraků, zlepšení systému zpětného odběru, předcházení vzniku odpadů z autovraků.

· nakládání s elektroodpady a použitými elektrozařízeními, tj. zpracování návrhu možných způsobů řešení, zejména zabezpečení funkčního systému zpětného odběru historického elektrošrotu z domácnost, zabezpečení systému využití elektrošrotu a elektrozařízení, předcházení vzniku odpadů z elektrozařízení.

· nakládání s biologicko – rozložitelnými odpady, tj. zpracování návrhu možných způsobů řešení, zejména zabezpečení správné provozní praxe při nakládání s BRKO na skládkách, zpracování návrhu řešení výstavby kapacit zpracovávajících BRKO bez další výstavby spaloven včetně návrhu využití výstupů (komposty, digestát, biopaliva atd.), vytvoření návrhu funkčního systému separovaného sběru, který povede v rámci řešení nakládání s BRO ke zlepšení situace v oblasti nakládání s vedlejšími živočišnými produkty a kuchyňskými odpady.

· nakládání s nápojovými obaly, tj. vytvoření návrhu na zvýšení účinnosti systému a posouzení účinnosti zavedení systému zálohování obalů.

· nakládání s odpady produkovanými ve sféře služeb a malých živností, zejména předcházení vzniku odpadů a snižování nebezpečných vlastností odpadů produkovaných v této sféře.

5. Navrhnout integrovaný regionální systém OH, v kterém budou implementovány indikátory, nástroje a opatření z předchozích etap výzkumu.

6. Aplikovat návrh integrovaného regionální systému OH v pilotním území.

7. Vyhodnotit úspěšnost a efektivitu těchto nástrojů v pilotním území pomocí soustavy indikátorů.

